Document ID: 31993D0575

KOMISSION PÄÄTÖS,
tehty 8 päivänä marraskuuta 1993,
afrikkalaiseen sikaruttoon liittyvistä tietyistä suojatoimenpiteistä Espanjassa (93/575/EY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamisso-pimuksen,
ottaa huomioon eläinlääkärin- ja kotieläinjalostus-tarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan,
ottaa huomioon eläinlääkärintarkastuksista yhteisön sisäi-sessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan 4 kohdan,
sekä katsoo, että
neuvosto teki afrikkalaiseen sikaruttoon sovellettavien yleisten sääntöjen perusteella afrikkalaista sikaruttoa koskevista kielloista poikkeamisesta tietyillä Espanjan alueilla päätöksen 89/21/ETY(4), sellaisena kuin se on viimeksi muutettuna komission päätöksellä 93/443/ETY(5); mainittu päätös johti tautivapaan alueen ja tartunta-alueen määrittämiseen,
Espanjan jakaminen alueisiin päätöksen 89/21/ETY seu-rauksena ei estä tarvittaessa soveltamasta suojatoimenpiteitä koskevaa säännöstä,
tautivapaalla alueella vahvistettiin yksi afrikkalainen sikaruttotapaus 19 päivänä lokakuuta 1993,
tämä tautitapaus voi vaarantaa vakavasti jäsenvaltioiden karjan elävien sikojen, tuoreen lihan ja tiettyjen lihaval-misteiden kaupan vuoksi,
on toteutettava tiettyjä väliaikaisia toimenpiteitä,
jäsenvaltioiden välisillä rajoilla tapahtuvien tarkastusten lakkauttamisen vuoksi on tarpeen välttää elävien sikojen, tuoreen sianlihan ja tiettyjen sianlihavalmisteiden tuonti jäsenvaltioon epäsuorasti liitteessä tarkoitetun Espanjan alueen osan kautta muihin Espanjan alueen osiin, ja tässä päätöksessä määrätyt toimenpiteet ovat pysyvän eläin-lääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Espanja ei saa lähettää muihin jäsenvaltioihin eläviä sikoja, jotka ovat peräisin liitteessä mainitulta alueelta.
2 artikla
1 Espanja ei saa lähettää muihin jäsenvaltioihin tuoretta sianlihaa tai sianlihavalmisteita, jotka on saatu liitteessä mainitulla alueella sijaitsevilta tiloilta peräisin olevista eläimistä.
2 Edellä 1 kohdassa annettuja rajoituksia ei sovelleta lihavalmisteisiin, jotka on käsitelty jollain eläinten terveyttä koskevista vaatimuksista yhteisön sisäisessä lihavalmisteiden kaupassa 22 päivänä tammikuuta 1980 annetun neuvoston direktiivin 80/215/ETY(6) 4 artiklan 1 kohdan a alakohdassa ja päätöksen 89/21/ETY 3 a artiklan 2 kohdan b alakohdassa tarkoitetulla tavalla.
3 Edellä olevan 2 kohdan määräysten mukaisesti saatujen ja liitteessä mainittuihin Espanjan alueen osiin lähetettyjen lihavalmisteiden mukana on oltava terveyttä koskevista kysymyksistä yhteisön sisäisessä lihavalmisteiden kaupassa 21 päivänä joulukuuta 1976 annetun neuvoston direktiivin 77/99/ETY(7) 3 artiklan 9 kohdan b alakohdan ii alakohdassa säädetty terveystodistus. Tässä todistuksessa on oltava seuraava maininta:
"Tuotteet ovat afrikkalaiseen sikaruttoon liittyvistä tietyistä suojatoimenpiteistä Espanjassa 8 päivänä marraskuuta 1993 tehdyn komission päätöksen 93/575/EY mukaisia."
3 artikla
Espanjan on huolehdittava siitä, että eläviä sikoja, tuoretta sianlihaa ja sianlihavalmisteita, joita ei ole käsitelty jollain direktiivin 80/215/ETY 4 artiklan 1 kohdan a alakohdassa tai päätöksen 89/21/ETY 3 a artiklan 2 kohdan b alakohdassa tarkoitetulla tavalla, ei lähetetä liitteessä mainitusta Espanjan alueen osasta Espanjan alueen muihin osiin.
4 artikla
Komissio seuraa tilanteen kehitystä ja voi muuttaa tätä päätöstä tämän kehityksen perusteella.
5 artikla
Jäsenvaltioiden on tehtävä kauppaan soveltamiinsa toi-menpiteisiin tämän päätöksen noudattamisen edellyttämät muutokset. Niiden on ilmoitettava tästä komissiolle viipy-mättä.
6 artikla
Tätä päätöstä sovelletaan 22 päivään marraskuuta 1993.
7 artikla
Tämä päätös on osoitettu kaikille jäsenvaltioille.
Tehty Brysselissä 8 päivänä marraskuuta 1993.

Labels: 3
17
18
6